和呂舍人喜張員外自北番回至境上，先寄二十韻
割愛天文動，敦和國步安。仙姿歸舊好，戎意結新歡。並命瞻鵷鷺，同心揖蕙蘭。玉簫臨祖帳，金榜引徵鞍。廣陌雙旌去，平沙萬裡看。海雲侵鬢起，邊月向眉殘。突兀陰山迥，蒼茫朔野寬。毳廬同甲帳，韋橐比雕盤。義著親胡俗，儀全識漢官。地鄰冰鼠淨，天映燭龍寒。節異蘇卿執，弦殊蔡女彈。磧分黃渺渺，塞極黑漫漫。歡味羶腥列，徵聲by僸攢。歸期先雁候，登路劇鵬摶。上客離心遠，西宮草詔殫。麗詞傳錦綺，珍價掩琅玕。百兩開戎壘，千蹄入禦欄。瑞光麟閣上，喜氣鳳城端。尚德曾辭劍，柔兇本舞幹。茫茫鬥星北，威服古來難。